5 ไอเดีย ประหยัดเงินง่าย ๆ ทำได้ทันที !
แม้ว่าการจัดสรรงบประมาณจะทำให้คุณรู้สึกไม่สนุกเมื่อใช้จ่าย แต่มันยังคงเป็นหนึ่งในวิธีที่ดีที่สุดในการทำให้การเงินของคุณอยู่ในการควบคุม
12 ก.ค. 2559

แม้ว่าการจัดสรรงบประมาณจะทำให้คุณรู้สึกไม่สนุกเมื่อใช้จ่าย แต่มันยังคงเป็นหนึ่งในวิธีที่ดีที่สุดในการทำให้การเงินของคุณอยู่ในการควบคุม ซึ่งการทำเช่นนี้จะทำให้คุณสามารถประหยัดได้มากขึ้น และยังช่วยลดโอกาสที่การเงินจะทำให้คุณทุกข์ทรมานอีกด้วย
อย่างไรก็ตาม การประหยัดเกินไปจนเข้าขั้นงกเลยก็อาจจะทำให้คุณรู้สึกเหนื่อยหน่ายและขาดสีสันในชีวิตไปได้นะคะ ดังนั้น MoneyGuru.co.th จึงมีวิธีที่จะช่วยให้คุณประหยัดได้ง่าย ๆ แต่ไม่เหนื่อยหรือขาดสีสันในชีวิตมาฝากกันค่ะ
อัพเกรดระบบงานของคุณ
บางทีระบบการทำงานแบบเดิม ๆ ที่คุณคุ้นเคยอาจจะใช้ได้ดีกับในอดีตที่ผ่านมา แต่ในตอนนี้มันอาจจะไม่ได้ดีอย่างเช่นเมื่อก่อนอีกแล้ว ทั้งนีหากคุณพบว่างานที่ทำมันเริ่มไม่ได้เรียนรู้อะไรใหม่ ๆ เลย แถมเงินเดือนก็ย่ำอยู่กับที่ มันจะดีกว่าหากคุณมองหางานใหม่แถมยังได้เงินเดือนที่มากขึ้น รู้ไหมว่าการทำเช่นนี้มันแทบไม่กระทบกับงบประมาณของคุณเลยนะ !
ขอส่วนลด
ร้านค้าหลายแห่งมีความยินดีที่จะให้ส่วนลดกับลูกค้า แต่ลูกค้าอย่างเรา ๆ ก็ต้องกล้าที่จะถามด้วย อย่าไปคิดว่าราคานี้เป็นราคาที่ยุติธรรมแล้ว หรือคิดว่าเป็นไปไม่ได้ที่เขาจะลดราคาให้ เพราะบางทีสินค้าเหล่านั้นอาจจะลดอยู่แล้วเพียงแต่เขาไม่ได้ติดป้ายบอก หรือไม่ก็คุณไม่ได้สังเกตมันค่ะ
อดใจเอาไว้
สำหรับเดือนต่อไป ให้คุณสาบานกับตัวเองไว้ว่าคุณจะไม่ซื้อสินค้าใด ๆ เลย ถ้าจะซื้อก็ต้องรอ 24 ชั่วโมงก่อน หากครบ 24 ชัวโมงแล้วคุณยังต้องการมันก็ซื้อได้ค่ะ แต่อย่าลืมขอส่วนลดก่อนนะคะ ซึ่งการทำแบบนี้จะช่วยให้คุณประหยัดได้จริง ๆ ค่ะ
หาแรงจูงใจจากเพื่อนของคุณ
การฝึกการประหยัดสามารถทำได้ดีขึ้นหากว่าทำกันเป็นกลุ่ม คุณและเพื่อน ๆ สามารถบอกเป้าหมายในการออมให้กับเพื่อน ๆ คนอื่นได้ฟัง เพราะหากคุณเผลอใจจะไปซื้ออะไรจะได้มีเพื่อน ๆ คอยเตือนหรือคอยห้ามคุณ นอกจากนี้คุณจะสามารถประหยัดมากขึ้นหากมีครอบครัวและเพื่อน ๆ คอยสนับสนุนคุณ
โปรดตรวจสอบราคา
การซื้อแบบรีบเร่งสามารถทำให้เกิดความผิดพลาดขึ้นได้ และยังทำให้คุณเสียเงินมากกว่าเดิมอีกด้วย ทั้งนี้คุณสามารถตรวจสอบราคาต่าง ๆ จากเว็บไซต์เปรียบเทียบราคาได้ ไม่ว่าจะเป็นประกันภัยรถยนต์ หรือเปรียบเทียบบัตรเครดิตค่ะ
และหากท่านใดอยากจะติดตามบทความและข่าวสารการเงินเพิ่มเติม ก็สามารถกด  Subscribe เพื่อติดตามข่าวสารเรื่องรถยนต์และการเงินจาก MoneyGuru.co.th ได้เลยค่ะ เราจะส่งความรู้และสาระต่าง ๆ ไปให้ทางอีเมลทุก ๆ สัปดาห์